“เมียนมา” โกยรายได้ส่งออก “ถั่วฝัก-ถั่วพัลส์” 3 เดือน 1.33 หมื่นล้าน
“เมียนมา” ส่งออกถั่วฝักและถั่วพัลส์ช่วง 3 เดือนแรกของปีนี้กว่า  489,985 ตัน และสร้างรายได้มากกว่า 369 ล้านดอลลาร์ หรือ 1.33 หมื่นลบ
“เมียนมา” ส่งออกถั่วฝักและถั่วพัลส์ช่วง 3 เดือนแรกของปีนี้กว่า  489,985 ตัน และสร้างรายได้มากกว่า 369 ล้านดอลลาร์ หรือ 1.33 หมื่นลบ
14 ก.ค. 2565

กระทรวงพาณิชย์ของเมียนมา เปิดเผยว่า เมียนมาส่งออกถั่วฝักและถั่วพัลส์มากกว่า 489,985 ตัน และสร้างรายได้มากกว่า 369 ล้านดอลลาร์สหรัฐ (ราว 1.33 หมื่นล้านบาท) ในช่วง 3 เดือนแรกของปีงบประมาณ 65-66 (วันที่ 1 เม.ย.-1 ก.ค.)
โดยรายงานระบุว่า การขนส่งถั่วฝักและถั่วพัลส์ปริมาณข้างต้นแบ่งเป็นผ่านเส้นทางทางทะเลมากกว่า 362,276 ตัน และเส้นทางการค้าพรมแดนมากกว่า 127,708 ตัน โดยเมียนมาทำรายได้จากถั่วเขียวเป็นอันดับ 1 มูลค่า 189 ล้านดอลลาร์สหรัฐ (ราว 6.87 พันล้านบาท) ตามด้วยถั่วกรีนกรัม 77 ล้านดอลลาร์สหรัฐ (ราว 2.8 พันล้านบาท)
ทั้งนี้ เมียนมาส่งออกถั่วฝักและถั่วพัลส์มากกว่า 2 ล้านตัน ซึ่งคิดเป็นมูลค่ามากกว่า 1.57 พันล้านดอลลาร์สหรัฐ (ราว 5.69 หมื่นล้านบาท) ในปีงบประมาณ 63-64
ที่มา : ซินหัว